Document ID: 32010D0172

KOMISJONI OTSUS,
22. märts 2010,
millega muudetakse otsust 2002/840/EÜ seoses toidu kiiritamiseks kinnitatud kolmandate riikide rajatiste loeteluga
(teatavaks tehtud numbri K(2010) 1707 all)
(EMPs kohaldatav tekst)
(2010/172/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. veebruari 1999. aasta direktiivi 1999/2/EÜ ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta, (1) eriti selle artikli 9 lõiget 2,
ning arvestades järgmist:
(1)
Vastavalt direktiivile 1999/2/EÜ tohib ioniseeriva kiirgusega töödeldud toitu importida kolmandast riigist ainult siis, kui see on kiiritatud ühenduse kinnitatud kiiritusrajatises.
(2)
Kinnitatud rajatiste loetelu on kehtestatud komisjoni otsusega 2002/840/EÜ (2).
(3)
Komisjon on saanud India pädevatelt asutustelt taotluse kolme Indias asuva kiiritusrajatise kinnitamiseks. Komisjoni eksperdid kontrollisid kiiritusrajatisi, et teha kindlaks, kas need vastavad direktiivi 1999/2/EÜ nõuetele, ning eelkõige, kas ametlik järelevalve tagab nende vastavuse selle direktiivi artikli 7 nõuetele.
(4)
India rajatised vastasid enamikule direktiivi 1999/2/EÜ nõuetele. India pädevad asutused on komisjoni avastatud puudustele pööranud piisavalt tähelepanu.
(5)
Seepärast tuleks otsust 2002/840/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/840/EÜ lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 22. märts 2010

Labels: 7
18
17
16